નવી દિલ્હી: ભારતીય સેનાએ બુરહાન વાનીનાં મૃત્યુ બાદ તેની જગ્યા લેનારા હિઝબુલ મુઝાહિદ્દીનના ટોપ કમાન્ડર યાસિન યાતુ ઉર્ફે મહમૂદ ગઝનવીને ઠાર માર્યો છે. યાસિન સેના-સીઆરપીએફ અને જમ્મુ-કાશ્મીર પોલીસ દ્વારા ચલાવાયેલા જોઈન્ટ ઓપરેશનમાં સાઉથ કાશ્મીરના શોપિયાના અવનીરા ગામમાં માર્યો ગયો હતો. યાસિન ઉપરાંત તેના બે અન્ય આતંકી સાથીઓ ઉમર મજિદ અને શેખ ઈરફાન ઉલ હકને પણ ઠાર મરાયા છે.